CELEX: 62017CN0312
Language: el
Date: 2017-05-29 00:00:00
Title: Υπόθεση C-312/17: Αίτηση προδικαστικής αποφάσεως την οποία υπέβαλε το Landesarbeitsgericht Hamm (Γερμανία) στις 29 Μαΐου 2017 — Surjit Singh Bedi κατά Ομοσπονδιακής Δημοκρατίας της Γερμανίας, Ομοσπονδιακής Δημοκρατίας της Γερμανίας, ασκώντας ιδίω ονόματι, μέσω του θεσμού της εξαιρετικής νομιμοποιήσεως, τα δικαιώματα του Ηνωμένου Βασιλείου της Μεγάλης Βρετανίας και της Βόρειας Ιρλανδίας

18.9.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 309/22
            
         Αίτηση προδικαστικής αποφάσεως την οποία υπέβαλε το Landesarbeitsgericht Hamm (Γερμανία) στις 29 Μαΐου 2017 — Surjit Singh Bedi κατά Ομοσπονδιακής Δημοκρατίας της Γερμανίας, Ομοσπονδιακής Δημοκρατίας της Γερμανίας, ασκώντας ιδίω ονόματι, μέσω του θεσμού της εξαιρετικής νομιμοποιήσεως, τα δικαιώματα του Ηνωμένου Βασιλείου της Μεγάλης Βρετανίας και της Βόρειας Ιρλανδίας
   (Υπόθεση C-312/17)
   (2017/C 309/28)
   Γλώσσα διαδικασίας: η γερμανική
   
      Αιτούν δικαστήριο
   
   Landesarbeitsgericht Hamm
   
      Διάδικοι στην υπόθεση της κύριας δίκης
   
   
      Ενάγων και εκκαλών: Surjit Singh Bedi
   
      Εναγομένη και εφεσίβλητη: Ομοσπονδιακή Δημοκρατία της Γερμανίας, Ομοσπονδιακή Δημοκρατία της Γερμανίας, ασκώντας ιδίω ονόματι, μέσω του θεσμού της εξαιρετικής νομιμοποιήσεως, τα δικαιώματα του Ηνωμένου Βασιλείου της Μεγάλης Βρετανίας και της Βόρειας Ιρλανδίας
   
      Προδικαστικό ερώτημα
   
   Έχει το άρθρο 2, παράγραφος 2, της οδηγίας 2000/78/ΕΚ (1) για τη διαμόρφωση γενικού πλαισίου για την ίση μεταχείριση στην απασχόληση και την εργασία την έννοια ότι αντιβαίνει στη διάταξη αυτή η περιλαμβανόμενη σε συλλογική σύμβαση εργασίας ρύθμιση με την οποία προβλέπεται ότι η λήψη προσωρινού επιδόματος, το οποίο χορηγείται προκειμένου να διασφαλιστούν οι κατάλληλες συνθήκες βιοπορισμού των εργαζομένων, που απώλεσαν τη θέση εργασίας τους, μέχρι να εξασφαλιστούν οικονομικώς από συνταξιοδοτικό δικαίωμα αποκτώμενο στο πλαίσιο του συστήματος υποχρεωτικής ασφαλίσεως γήρατος και το οποίο υπολογίζεται επί τη βάσει της συμφωνηθείσας στο πλαίσιο των συλλογικών διαπραγματεύσεων βασικής αμοιβής, παύει με τη θεμελίωση του δικαιώματος λήψεως πρόωρης συντάξεως γήρατος, και κατά την εφαρμογή της οποίας λογίζεται ως κρίσιμη η δυνατότητα λήψεως πρόωρης συντάξεως γήρατος λόγω αναπηρίας;
   
      (1)  Οδηγία 2000/78/ΕΚ του Συμβουλίου, της 27ης Νοεμβρίου 2000, για τη διαμόρφωση γενικού πλαισίου για την ίση μεταχείριση στην απασχόληση και την εργασία (ΕΕ L 303, σ. 16).